OpenLLM-France/wikimedia huggingface dataset:
# Francesc Ribó i Rovira

Francesc Ribó i Rovira (Sanaüja, Segarra, 1909 – Barcelona, 1983) fou un mestre català. Cursà els estudis de magisteri a l'Escola Normal de la capital catalana i obtingué el títol de mestre el 1927. Fou deixeble del pedagog Herminio Almendros (professor de la Universitat Autònoma de Barcelona, 1933-1937) i amic del filòsof Josep Ferrater Mora. El 1934 s'incorporà com a mestre al Grup Escolar Ramon Llull de Barcelona fins al novembre de 1936, quan és cridat a files. Amb l'acabament de la Guerra Civil espanyola fou objecte de depuració i sancionat sota l'acusació d'ateisme, de defensar idees d'esquerres i d'haver estat sota afiliació sindical. Fou sancionat amb cinc anys de suspensió de feina i sou i altres cinc de permanència fora de Catalunya. El 1944, decidit a no participar dels principis del nou règim, rebutjà el seu trasllat com a mestre a l'Escola Nacional de Torroella de Montgrí i abandonà definitivament la dedicació a l'ensenyament. En una primera etapa orientà la seva activitat professional a la comercialització de mel sota la marca familiar Monclús per passar més tard als Laboratoris Viñas de Barcelona on acabaria esdevenint cap de visitadors mèdics.
El seu fons personal ha estat conservat pels seus productors i hereva fins al seu ingrés a l'Arxiu Nacional de Catalunya. El fons aplega la documentació produïda i rebuda per Francesc Ribó i Rovira i Mariana Monclús i Charles, principalment com a resultat de la seva activitat professional com a mestres. En el cas del primer, aplega el títol de mestre de primer ensenyament, una acreditació d'augment de salari durant la Guerra Civil espanyola, el plec de càrrecs de la Comissió Depuradora de les noves autoritats franquistes, un escrit del director i mestres del Grup Escolar Ramon Llull de Barcelona en la seva defensa, la publicació oficial de la sanció rebuda i diversos escrits oficials relatius al seu trasllat a l'Escola de Torroella de Montgrí. En el seu conjunt, el fons facilita una aproximació, a través de l'experiència personal d'una parella de mestres de primària, a l'aplicació de la repressió franquista sobre el col·lectiu docent republicà amb posterioritat a la Guerra Civil espanyola.

## Referències

* 1 2 «Francesc Ribó i Rovira i Mariana Monclús i Charles. Descripció del Fons». Arxiu Nacional de Catalunya. [Consulta: 25 juny 2013].

## Bibliografia

* MORENTE, Francisco. "La Depuració del Magisterio Nacional: Barcelona, 1939-1941". L'Avenç. Revista d'història. Núm. 175 (Novembre 1993), p. 12-19.
* PORTELL, Raimon - MARQUÈS, Salomó. Els Mestres de la República. Badalona: Ara Llibres, 2008. 142 p.

## Enllaços externs

* Fons Francesc Ribó i Rovira - Mariana Monclús i Charles a l'Arxiu Nacional de Catalunya.
# Caranx sexfasciatus

Caranx sexfasciatus és un peix teleosti de la família dels caràngids i de l'ordre dels perciformes.

## Morfologia

Pot arribar als 120 cm de llargària total i als 18 kg de pes.

## Distribució geogràfica

Es troba a les costes dels oceans Índic i Pacífic: des del Mar Roig i l'Àfrica oriental fins a Hawaii, sud del Japó, Austràlia i Nova Caledònia. També des del sud-oest de la Baixa Califòrnia i el Golf de Mèxic fins a l'Equador, incloent-hi les Illes Galápagos.

## Referències

* ↑ MarineSpecies.org (anglès)
* ↑ The Taxonomicon (anglès)
* 1 2 FishBase (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Lord Ahriman

Lord Ahriman, el nom del qual està derivat del nom persa Ahriman (novembre de 1972), és un músic i compositor suec, més conegut per ser l'únic membre original de la banda de black metall Dark Funeral, creada per ell i Blackmoon. També és el guitarrista de la banda Wolfen Society.

## Biografia

Mikael Svanberg neix en un petit poble a Estocolm en el nord de Suècia interessant-se molt en la música des que era un nen. Ha citat en diverses entrevistes a persones com la seva mare, el seu pare, la seva germana més petita i la seva àvia com a part de les persones en les quals ell s'inspirava en escriure cançons quan era un noi l'any 1989 i 1990. També era molt apassionat del satanisme sent també un partidari de la música extrema (quan tenia 18 anys es va anar a Estocolm per poder anar a veure bandes com Deicide i Entombed que es convertirien en grans influències per a ell).
Des que va crear Dark Funeral els seus anteriors projectes se centraven més en el death metall ja que considera a Dark Funeral com una banda de black metall..També ha participat en altres projectes com la seva banda de death metall Satan's Disciples i la seva altra banda de death metall Wolfen Society amb el qual va realitzar el seu primer MCD en el 2001 anomenat Conquer Divine amb la discogràfica No Fashion Records que segons ells els van estafar.

## Discografia
### Dark Funeral
#### Àlbums d'estudi

* Where Shadows Forever Reign (2016)
* Angelus Exuro pro Eternus (2009)
* Attera Totus Sanctus (2005)
* Diabolis Interium (2001)
* Teach Children To Worship Satan (2000)
* Vobiscum Satanás (1998)
* The Secrets of the Black Arts (1996)
* S/T (1994)

#### Compilacions i en viu

* In The Sign… [Compilation] - (2000)
* De Profundis Clamavi Ad Et Domini [Live] - (2004)

#### DVD

* Attera Orbis Terrarum Pt.1 (2007)
* Attera Orbis Terrarum Pt.2 (2008)

#### Donem

* Dark Funeral (MCD) [Demo] - (1994)

### Wolfen Society

* Conquer Divine - (2001)

### Aparicions especials

* The Electric Hellfire Club - Electronomicon (2002)
* Thookian Vortex - Track: Into The Nagual [co-writing] (2007)

## Referències

* ↑ «Entrevista con Lord Ahriman». Arxivat de l'original el 2012-02-05. [Consulta: 16 febrer 2021].
# Un dia a les curses

Un dia a les curses (títol original en anglès A Day at the Races) és la setena pel·lícula protagonitzada pels tres germans Marx, amb Margaret Dumont, Allan Jones i Maureen O'Sullivan. Va ser un gran èxit, igual que el seu film anterior, Una nit a l'òpera (A Night at the Opera), produïdes ambdues per la Metro Goldwin Mayer. Està doblada al català.

## Argument

Judy Standish (Maureen O'Sullivan), propietària d'un hospital, es troba en una mala situació financera, per la qual cosa es veu obligada a dependre dels diners de la milionària Mrs. Upjohn (Margaret Dumont) o cedir el negoci a J.D. Morgan (Douglass Dumbrille), un magnat avariciós. Però apareixen els germans Marx encapçalats per Groucho, un veterinari que es fa passar pel Dr. Hackenbush per ajudar a mantenir el lligam entre l'hospital i la milionària.
Entre les escenes que cal destacar hi ha l'anomenada "Tutsi Fruitsy Ice Cream", en la qual Tony (Chico Marx) guanya uns quants calés estafant Hackenbush. Li dona un consell sobre un cavall, però amb un codi que apareix en un llibre que Hackenbush ha de comprar-li per poder-lo desxifrar.

## Repartiment

* Groucho Marx: Dr. Hugo Z. Hackenbush
* Chico Marx: Tony
* Harpo Marx: Stuffy
* Allan Jones: Gil Stewart
* Maureen O'Sullivan: Judy Standish
* Margaret Dumont: Emily Upjohn
* Leonard Ceeley: Whitmore
* Douglass Dumbrille: J. D. Morgan
* Esther Muir: Flo
* Sig Ruman: Dr. Leopold X. Steinberg
* Robert Middlemas: xèrif
* Vivien Fay: ballarina
* Ivie Anderson: cantant
* El cor de la Crinolina: conjunt musical

## Nominacions

* La pel·lícula va estar nominada el 1938 a l'Oscar a la millor direcció de ball per Dave Gould, amb "All God's Children Got Rhythm"

## Referències

* ↑ «Un dia a les curses». esadir.cat. [Consulta: 31 gener 2024].
# Geoff Chandler

Geoff Chandler (Salisbury, 19 de setembre de 1947 - 2002) fou un pilot de trial anglès. A començaments de la dècada del 1970, com a pilot de l'equip de Bultaco que dirigia Sammy Miller al Regne Unit, fou un dels competidors habituals del Campionat d'Europa de trial i hi obtingué resultats regulars, com ara l'onzè lloc a l'edició de 1970. Entre altres resultats destacats, aconseguí la victòria d'etapa al tercer dia dels Sis Dies d'Escòcia de Trial de 1971 i a la primera edició de la històrica prova dels Tres Dies dels Cingles, estrenada l'octubre de 1973.
El 1975, després d'uns anys amb Bultaco i Montesa, va fitxar per OSSA i amb aquesta marca va guanyar el prestigiós Allan Jefferies Trial. El 1976 va guanyar el seu primer campionat britànic del Centre-Sud (Southern centre Championship), un títol que va revalidar els anys 1977, 1978 i 1979, de nou amb Bultaco, i el 1981 amb Fantic, l'any en què fitxà per aquesta marca italiana. Més tard, Chandler va pilotar les Suzuki de l'importador britànic, Beamish. Geoff Chandler era co-propietari del concessionari de motocicletes Chandler & Wright Motorcycles.

## Palmarès

* 5 Campionats Southern Centre (1976-1979, 1981)
* 1 Victòria de jornada als Sis Dies d'Escòcia (1971)
* 1 Victòria als Tres Dies dels Cingles (1973)

### Resultats per any

| Any | Motocicleta | Campionat d'Europa | Campionat britànic |
| 1970 | Bultaco | 11è | 7è |
| 1971 | Bultaco | 33è | 7è |
| 1972 | Bultaco | 42è | ? |
| 1973 | Montesa | 24è | ? |
| 1974 | Montesa | 15è | ? |
| 1975 | OSSA | 19è | 10è |
* ↑ Fins al 1974 el Campionat era d'Europa, i a partir de 1975 va passar a anomenar-se Campionat del Món

## Referències

* 1 2 «The rider... Chandler Geoff» (en anglès). trialonline.org. [Consulta: 15 febrer 2011].
* ↑ «XXX Tres Dies dels Cingles» (en castellà). todotrial.com, 11 a 13 octubre 2002. [Consulta: 14 setembre 2010].
* 1 2 Johns, Roger. «The Southern contenders» (en anglès). trialsguru.net. [Consulta: 20 febrer 2023].
* ↑ Pi, Pere. «93. El rellotge de Geoff Chandler». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 139-140. ISBN 9788461590353.
* ↑ «Tres Días Internacionales de Trial "Cingles del Bertí". Geoff Chandler (Montesa), vencedor absoluto.» (PDF) (en castellà). Hemeroteca. El Mundo Deportivo, 21-10-1973. [Consulta: 14 setembre 2010].
* ↑ «World. Chandler Geoff» (PDF) (en anglès). trialonline.org. [Consulta: 14 setembre 2010].

## Enllaços externs

* Geoff Chandler a la història de Montesa dins montesaweb.com (castellà)
# Mountain Iron

Mountain Iron és una població dels Estats Units a l'estat de Minnesota. Segons el cens del 2000 tenia 2.999 habitants.

## Demografia

Segons el cens del 2000, Mountain Iron tenia 2.999 habitants, 1.326 habitatges, i 847 famílies. La densitat de població era de 23,4 habitants per km².
Dels 1.326 habitatges en un 27,6% hi vivien nens de menys de 18 anys, en un 50,2% hi vivien parelles casades, en un 10,1% dones solteres, i en un 36,1% no eren unitats familiars. En el 31,2% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,26 i el nombre mitjà de persones que vivien en cada família era de 2,83.
Per edats la població es repartia de la següent manera: un 22,9% tenia menys de 18 anys, un 9,4% entre 18 i 24, un 24,3% entre 25 i 44, un 27,9% de 45 a 60 i un 15,5% 65 anys o més.
L'edat mediana era de 41 anys. Per cada 100 dones de 18 o més anys hi havia 90,4 homes.
La renda mediana per habitatge era de 35.163 $ i la renda mediana per família de 52.695 $. Els homes tenien una renda mediana de 41.806 $ mentre que les dones 22.837 $. La renda per capita de la població era de 18.761 $. Entorn del 7,8% de les famílies i el 10,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Mountain Iron». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Mountain Iron». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Evangeli de Maties

L'Evangeli de Maties o també Tradicions de Maties és un text fragmentari que es considera que forma part dels evangelis apòcrifs. Està escrit en grec cap al segle ii i s'atribueix a l'apòstol Maties.
És molt poc el que se'n sap del text que només es pot reconstruir a partir de citacions. Orígenes el considera un evangeli escrit sense que els seus autors tinguessin cap mena d'inspiració. Jeroni i Ambròs de Milà en diuen el mateix. Eusebi de Cesarea, a la seva Història eclesiàstica diu que aquest evangeli esta infestat d'heretgies. El Decret Gelasianum el cita com un dels evangelis apòcrifs: "Evangelium nominae Matthiae, apocryphum".
La crítica actual el considera idèntic a les Tradicions de Maties citades per Climent d'Alexandria. La composició d'aquesta obra devia tenir lloc a principis del segle II a la comunitat grega d'Alexandria i entre els cercles gnòstics, tal com es pot reconstruir per les cites conservades dels Pares de l'Església.

## Referències

* ↑ Santos Otero, Aurelio. Los Evangelios apócrifos. Madrid: B.A.C., 1999, p. 58. ISBN 8479140445.
# Fork (Unix)

En informàtica, la crida de sistema fork s'utilitza en sistemes operatius UNIX o UNIX-like i permet que un procés es dupliqui, per exemple, per realitzar un segon tractament, paral·lelament al primer. Podem considerar la crida de sistema fork com el mecanisme més bàsic del que disposa el sistema operatiu per tal de crear nous processos.
Existeix una filiació entre els processos: el procés inicial és anomenat el pare i el nou, el fill. Tots els atributs de sistema del pare (com per exemple, els drets d'accés al sistema de fitxers) són tramesos al fill.
Sovint és millor reemplaçar els fork, que tenen un cost de rendiment alt, per la creació de fils d'execució.
La funció fork és molt emprada entre les aplicacions client servidor amb molts clients simultanis.

## Funcionament de fork

El següent esquelet de codi en llenguatge C mostra com funciona la crida fork:
Al procés fill fork torna el valor 0 i al procés pare torna el valor de l'identificador de procés (PID) del nou fill acabat de crear.
El procés pare pot esperar que l'execució del procés fill acabi, o continuar la seva execució en paral·lel a l'execució del procés fill.
Sovint els processos fill, utilitzant la crida de sistema exec per tal d'executar un programa completament diferent del programa pare.

## Exemple

A sota hi ha un exemple de codi en llenguatge de programació C que permet fer-se una idea de com funciona la crida de sistema fork:
Aquest codi ha de generar quelcom similar a:

## Llenguatges de programació i la funció fork
### PHP

En PHP la funció fork s'utilitza de la següent forma:

## Vegeu també

* Gestió de processos
* Gestió de processos UNIX
* Ordre ps
* Ordre pstree

## Enllaços externs

* La funció fork en PHP (anglès)
# Cas distributiu temporal

* Casos gramaticals
* Llista de casos gramaticals
* Cas abessiu
* Cas ablatiu
* Cas absolutiu
* Cas adessiu
* Cas adverbial
* Cas al·latiu
* Cas benefactiu
* Cas causal
* Cas causal final
* Cas comitatiu
* Cas datiu
* Cas dedatiu
* Cas delatiu
* Cas disjuntiu
* Cas distributiu
* Cas distributiu temporal
* Cas elatiu
* Cas essiu
* Cas essiu formal
* Cas essiu modal
* Cas exessiu
* Cas final
* Cas formal
* Cas genitiu
* Cas il·latiu
* Cas inessiu
* Cas instructiu
* Cas instrumental
* Cas latiu
* Cas locatiu
* Cas modal
* Cas multiplicatiu
* Cas objectiu
* Cas oblic
* Cas partitiu
* Cas possessiu
* Cas postposicional
* Cas preposicional
* Cas prolatiu
* Cas prosecutiu
* Cas separatiu
* Cas sociatiu
* Cas sublatiu
* Cas superessiu
* Cas temporal
* Cas terminatiu
* Cas translatiu
* Cas vial
* Cas vocatiu
* Arranjament morfosintàctic
* Cas absolutiu
* Cas acusatiu
* Cas ergatiu
* Cas instrumental
* Cas instrumental comitatiu
* Cas intransitiu
* Cas nominatiu
* Declinació
* Declinació alemanya
* Declinació basca
* Declinació eslovaca
* Declinació eslovena
* Declinació irlandesa
* Declinació islandesa
* Declinació llatina
* Declinació polonesa
* Declinació russa
* Declinació sèrbia
* Declinació txeca
El cas distributiu temporal és un cas gramatical present en hongarès i en finès.

## Hongarès

En hongarès aquest cas es construeix mitjançant l'addició del sufix -ta i expressa la freqüència amb la qual succeeix quelcom. (ex. havonta "mensualment", naponta "diàriament").

## Finès

En finès aquest cas és un tipus d'adverbi que expressa quelcom que succeeix periòdicament (ex sunnuntaisin "cada diumenge"), o un origen (ex syntyisin "nascut a"). Es redueix a un petit nombre de lexemes i noms, principalment a aquells el plural dels quals es construeix amb el sufix -i-. La terminació emprada per a aquest cas és -sin. Per exemple, l'arrel päivä (dia), té el plural päivi-; llavors, es pot construir el distributiu päivisin ("durant els dies").
El distributiu temporal especifica quan es produeix l'acció, en contrast amb el cas distributiu, que especifica cada quant es fa l'acció.
* Siivoan päivisin
** Distributiu temporal: Netejo durant el dia
* Siivoan päivittäin
** Distributiu: Netejo cada dia.
Si el plural té una forma diferent de -i-, es pot fer servir joka (cada) or el cas essiu. Per exemple uusi vuosi (Any nou) es pot dir tant joka uusi vuosi com uusina vuosina.
# Trichomycterus johnsoni

Trichomycterus johnsoni és una espècie de peix de la família dels tricomictèrids i de l'ordre dels siluriformes.

## Morfologia

Els mascles poden assolir els 1,6 cm de llargària total.

## Distribució geogràfica

Es troba a la conca del riu Paranà al Mato Grosso (Brasil) i Corrientes (Argentina).

## Referències

* ↑ uBio (anglès)
* ↑ Valenciennes, A. 1832. Nouvelles observations sur le capitan de Bogota, Eremophilus mutisii. A Voyage de Humboldt et Bonpland, Deuxième partie. Observations de Zoologie et d'Anatomie comparée. París. Humboldt & Bonpland's Voyage v. 2 (Title page 1833): 341-348.
* ↑ BioLib (anglès)
* 1 2 FishBase (anglès)

## Bibliografia

* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* De Pinna, M. C. C.; Wosiacki, W. «Trichomycteridae (pencil or parasitic catfishes)». A: Reis, R. E.; Kullander, S. O.; Ferraris Jr., C. J. Checklist of the Freshwater Fishes of South and Central America (en anglès). EDIPUCRS, 2003. ISBN 9788574303611.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Fowler, H. W. 1932. Zoological results of the Matto Grosso Expedition to Brazil in 1931,--I. Fresh water fishes. Proc. Acad. Nat. Sci. Phila. v. 84: 343-377.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Georg Herwegh

Georg Herwegh (Stuttgart, 31 de maig de 1817 - Lichtental, 7 d'abril de 1875) va ser un poeta alemany.
Fill d'un hostaler, va néixer a Stuttgart. Va començar a estudiar teologia però havia de deixar els seus estudis i per treballar com a periodista i traductor. El 1839 va haver de fugir a Emmishofen, Suïssa. El seu Gedichte eines Lebendigen es publicava a Zúric entre 1841-1843. Tot i que va ser instantàniament prohibit, a Prússia va tenir un èxit considerable.
Durant un viatge a Alemanya el rei de Prússia li concedí una audició però el feia deixar el país una altra vegada. El 1843 se n'anava a París i es publicava la segona part de Gedichte. Durant la revolució alemanya fracassada de 1848 ell i un grup d'emigrants alemanys se n'anaven a Baden Baden en una missió militar; era tanmateix un fracàs i havia de fugir a Suïssa una vegada més.
És en aquesta estada a Zúric que ell i la seva dona Emma fan amistat amb Richard Wagner coincidint a casa d'Eliza Wille a Marienfeld, a la vora del llac de Zúric. Després d'una amnistia tornà a Baden-Baden. Herwegh escrivia cançons per a la Societat del Treballador de Lassalle i el Partit del Treballador Democràtic Social. El 1877, es publicava Neue Gedichte.
Mentre que uns altres poetes com Ferdinand Freiligrath deixaven la seva política revolucionària, Herwegh mai va deixar la seva perspectiva revolucionària i el seu compromís en democràcia radical. El decebia i criticava el nacionalisme prussià i la guerra de Bismarck per l'annexió d'Alsàcia i Lorena entre 1870 i 1871.
En la ment d'Herwegh, la poesia és un primer pas cap a l'acció política. Consegüentment, com Heinrich Heine, defensa Goethe.

## Referències

* ↑ Herwegh, Georg, The Columbia Encyclopedia (2008)
* ↑ Wojak, Irmtrud. Fritz Bauer 1903–1968: eine Biographie. Munich: C.H.Beck, 2009, p. 54. ISBN 978-3-406-58154-0.
* 1 2 3 «Herwegh, Georg». A: D. C. Gilman. New International Encyclopedia. 1st. New York: Dodd, Mead, 1905.

## Vegeu també

* Vormärz
# Kikuyus

Els kikuyus (també anomenats gĩkũyũ) són un poble de Kenya (Àfrica Equatorial) que s'adscriu ordinàriament al grup dels massais. Són el grup més nombrós de Kenya.
Habiten al sud-sud-oest del mont Kenya, al districte de Kenya-Nagalo, regat pel riu Malanga, capçalera del Tana, i per l'alt Athi, tributari del Sabaki, i enclavat en certa forma entre el Likipia i el Kante, que formen ambdós part del territori massai.

## Història

Els kikuyus probablement van arribar procedents del nord a principi del segle xvi. L'explorador Joseph Thomson (1858-1895), al seu llibre Thorough Massai Land, diu expressament que els kikuyus són parents dels kamba per la llengua i pels costums, malgrat ser inferiors en raça. Pel que fa a la manera de vestir, els joves i les dones entre els kikuyus es vesteixen com els massais, amb algunes modificacions.
Els massais intentaren diverses vegades penetrar al país, però, atrinxerats dins els seus espessos boscs, els kikuyus eren massa forts per a ells: i cada vegada hagueren de retirar-se. Malgrat que els massais i els kikuyus restaven constantment en conflicte entre ells, hi havia entre uns i altres la consigna que les dones no s'havien de molestar; així, se les veia circular lliurement per territori enemic per intercanviar els seus productes.

## Els kikuyus moderns

Els kikuyus foren el grup ètnic més actiu en la lluita per la independència de Kenya. L'Associació Central Kikuyu, fundada el 1924, va ser una organització política que cercava la independència de Kenya; hi milità el que després seria el primer president Jomo Kenyatta.
El tercer president de Kenya, Mwai Kǐbakǐ, guanyador de les eleccions del 2002, també és kikuyu. També són d'ètnia kikuyu la guanyadora del Premi Nobel de la Pau Wangari Maathai i l'escriptor Ngũgĩ wa Thiong'o, guardonat amb el Premi Internacional Catalunya de 2019.

## Referències

* ↑ Enciclopedia universal ilustrada europeo-americana (en castellà). volum 69, Vinif - Wef.. reedició de l'edició de 1929. Madrid: Espasa-Calpe, 1979, p. 1496-97. ISBN 84-239-4569-3.
* ↑ El explorador José Thompson (Thorough Massai Land, pagss. 307 i següents, Londres, 1885)